cyanic-selkie/wikianc huggingface dataset:
Тома Димитровски - Томаки
Роден е 1921 година во Битола. По завршувањето на гимназијата, започна да студира правни науки во Белград, но војната го попречила да го заврши Правниот факултет. По окупацијата на земјата активно работел за целите на народно-ослободителната борба и учествувал во разни акции против фашистите. Затоа бил затворен од бугарската фашистичка полиција, а потоа осуден на доживотна робија. Казната ја издржувал во Идризово. Таму не подлегнал на полициските провокации и малтретирања. Имал крајно борбен дух. Кон крајот на 1944 година, веднаш по ослободувањето на политичките затвореници од затворот во Идризово, стапил во борбените редови на Третата македонска ударна бригада. Во битката против бугарската фашистичка полиција, кај селото Морани - Скопско, Тома храбро загинал.
Северноомотски јазици
Северноомотските јазици сочинуваат подгрупа на омотските јазици, кои пак се дел од афроазиските јазици. Јазиците се зборуваат во Етиопија.
Јазици
Јазиците во оваа група се :
северноомотски (24)
Штраусфурт (општинска заедница)
Штраусфурт (Straußfurt) — општинска заедница во округот Земерда, во сојузната покраина Тирингија, Германија. Седиштето на општинската заедница е во Штраусфурт.
Општинската заедница Штраусфурт се состои од следниве општини:
Голема џамија (Алжир)
Големата џамија во Алжил (арапски الجامع الكبير) е џамија која се наоѓа во градот Алжир и државата Алжир. Оваа џамија била изградена во 1097 година. Оваа градба е една од ретките примери на Алморавидната архитектура. Била реконструирана во времето на султанот Али Ибн Јусуф, а нејзините минаре датираат од 1324 година и истите биле изградени од страна на Зејанид.
NGC 3120
NGC 3120 — спирална галаксија во соѕвездието Пумпа, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3120 се споменува и како ESO 374-29, MCG -6-22-17, IRAS 10031-3358.
Откривање
Објектот е откриен на 22 јануари 1838 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3120 е од видот SBbc. Видливиот сјај со голо око изнесува 12,8 m, а оној во рамките на интервалот од минималната до максималната честота 13,5 m, додека површинскиот сјај изнесува 13,5 m/лм2. NGC 3120 има привидни димензии од 1,8' х 1,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 5 м 22,8 с, а неговата деклинација, односно висината на лакот на тој агол, - 34° 13' 15". Положбениот агол на објектот е во износ од 1°.
Јован Јоновски
Јован Јоновски — хералдичар, хералд и претседател на Македонското грбословно друштво, историчар, теолог и физичар, најпознат по своите активности во хералдиката, вексилологијата и фалеристиката.
Животопис
Јоновски е претседател и хералд на Македонското грбословно друштво од основањето во 2018 година. Од 2003 до 2018 година бил претседател на духовниот наследник на МГД, наречено Македонско хералдичко здружение. Придружен член е на Меѓународната академија на хералдика, член на Интернационалната комисија за витешки редови, член на Комисијата за Одликувања и признанија на Македонија на Претседателot на Македонија (2009-2019), како и член на голем број национални хералдички здруженија.
Главен уредник е на „Македонски Хералд“, член на уредничкиот одбор на „Херолд“ од Софија. Автор e на поставката „Грбовите на Македонија“ во Музејот на Македонија во 2009 година.
Носител е на рускиот орден „Свети Станислав“.
Книги
Целосна библиографија.
Класичен период
Над остатоците од старите железнодобски населби изникнуваат вистински градови - Добер, Идомене, Гортинија, Вилазора, Аталанта и др. Архитектонските остатоци откриени во наоѓалиштето Вардарски Рид кај Гевгелија потврдуваат дека градителските искуства од класичниот период започнале да се шират и кон север, додека големата гробница кај селото Бразда, близу Скопје, е можеби најдобриот доказ за многу брзото прифаќање на искуствата на градителството од класичниот период кај нас.
Раскошните гробни прилози од некрополите на античките градови кај Демир Капија и Исар-Марвинци сведочат за зголемената економска моќ на месното население, но и за добрите трговски контакти со најголемите уметнички центри на тоа време. Бронзените садови, белите лекити и хидријата сликана во црвенофигурален стил од Меидиас, од Демир Капија спаѓаат во редот на врвните тореутски и керамички производи, а бројните примероци раскошен накит од повеќе локалитети од Македонија само ја дополнуваат сликата дека во класичниот период на територијата на Р.Македонија живеело урбанизирано население со високи уметнички критериуми.
Библиографија:
Grecia antică
Космос-2152
Космос-2152 — еден од над 2.400 советски вештачки сателити лансирани во рамките на програмата „Космос“.
Дарви, Гови-Алтај
Дарви (Дарви) е област во Монголија во покраината Гови-Алтај. Во 2009 година, неговото население било 1,819.
Космос-2152
Општи податоци
Сателитот е лансиран од космодромот Плесецк, СССР на 10 јули 1991 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-2152 бил воен сателит за фотографска картографија.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 90,3 минути, додека аголот на наклонетост на орбиталната рамнина во однос на рамнината на екваторот изнесувала 82,3°. Најголемото растојание од Земјата го достигнал на 349 км, а најмалото на 235.
Странџа
Странџа (бугарски: Странджа; турски: Yıldız Dağları или Istranca Dağları) е планина во југоисточниот дел на Балканот. Се наоѓа на границата помеѓу Бугарија и Турција.
Странџа се наоѓа во источниот дел на историско-географската област Тракија помеѓу Бургаската Низина, Црното Море и Источнотракиската Рамнина. Влкупната површина на планината изнесува околу 10 000 квадратни километри.
Винтерсдорф (Мојзелвиц)
Винтерсдорф (Wintersdorf) — село и поранешна општина во округот Алтенбург, во Тирингија, Германија. Од 1 декември 2007 е дел од градот Мојзелвиц.
Список на главни градови во Азија
Ова е список на главни градови во Азија. Во листата се наедени само главните градови на меѓународно признати држави.
Орија (Шпанија)
Орија  — општина во покраината Алмерија, во автономната заедница Андалузија.
Демографија
Source: INE (Spain)
Шоткиева диода
Шоткиева диода – посебен вид диода која има многу кратко време на вклучување и исклучување (типично 100 ps), како и значително понизок праг на спроведување во однос на обичните силициумови диоди.
Изработка
Шоткиевите диоди се изработуваат така што директно на полуспроводник од N-тип се нанесува метал. Електроните од полуспроводникот преминуваат во металот заради дифузијата, па во полуспроводникот се образува просторен електричен полнеж во кој се наоѓаат некомпенизирани позитивни јони. Овој просторен електричен полнеж постои практично само во полуспроводникот, па електричното поле е помало во однос на нормалниот PN-спој. Електроните може да поминуваат од полуспроводникот во металот бидејќи енергијата на електроните во металот е помала, но обратно не можат. На овој начин се добива насочувачки спој меѓу полуспроводникот и металот, а исто така и приклучок за анодата. Другиот контакт се добива така што дополнително образува област со голема концентрација N+ примеси, па се добива N+ област, која е слична на спроводник. На N+ областа се нанесува метал со кој се образува не насочувачки контакт, кој ја формира катодата на диодата.
Кај Шоткиевата диода нема премин на шуплините од P во N областа, како ни електрони од N во P областа, па не постои дифузен капацитет на спојот. Времето на вклучување и исклучување е многу кратко и изнесува типично 100 ps.
Особености
Прагот на спроведување на Шоткиевата диода е помал во однос на силициумовите диоди бидејќи потенцијалната бариера е помала. Прагот на спроведување може да се менува со промена на густината на примеси во полуспроводникот. Колку е поголема концентрацијата на примеси, понизок е инверзниот напон и понизок е прагот на спроведување, скоро еднаков на нула, но инверзната струја е релативно голема. На пример кај Сименсовата диода BAS40-03, прагот на спроведување е околу 0,25 V, а инверзниот напон е околу 40 V. Кај диодата BAS70-03 (исто од фирмата Сименс) прагот на спроведување е 0,4 V, а инверзниот напон е околу 70 V.
Употреба
Шоткиевите диоди се употребуваат во многу брзи прекинувачки кола. Шоткиевиете диоди со голема концентрација примеси се користат во микробрановата област (10 MHz). Постои посебен вид насочувачки Шоткиеви диоди за струја до неколку десетини ампери (на пример BYS76 од Сименс за струја до 75 А), кои се користат во брзи насочувачки кола или кај импулсни регулатори на напон.
Орехово (Словенија)
Орехово (словенечки: Orehovo) — населба во Општина Севница во централна Словенија. Областа е дел од историскиот регион Долна Штаерска. Населбата сега е вклучена во Посавскиот статистички регион.
Кеингсхајн - ридови
Конигшаин Хилс ( Königshainer Berge  , Горносорбија : Лимас ) лежат во Источна Горна Лусатија западно од градот Горлиц во истоимената област. Тие се сместени северно и јужно од селото Конигшаин, по што се именувани, и се богат, главно шумиран гранит. Нивните највисоки бодови се 415м погоре NHN висок Кампферберге и познатиот Хохштајн во 406 година   м   погоре   NHN. Целиот ридски опсег е заштитено подрачје од 1974 година. Во дел (Elysium) на поранешната Прва каменоломка постои резерва за птици.
Градска општина Марибор
Градска општина Марибор (Mestna občina Maribor, MOM) — една од единаесетте градски општини во Словенија, сместена во североисточниот дел на земјата. Седиште е градот Марибор, втор град по големина во Словенија. Во 2021 г. општината броела 113.778 жители. Самиот Марибор во потесна смисла е поделен на градски четврти и месни задници.
Општината се наоѓа во Подравскиот регион и на северозапад се граничи со Австрија, поточно со округот Лајбниц (Липница).
Населени места
Општината ги опфаќа следниве населени места:
Шерур (округ)
Шерур (Şərur) — административен округ во Азербејџан.
Q Лебед
Q Лебед (Q Cyg) или Нова во Лебед 1876 — ѕвезда во северното соѕвездие Лебед. Ги носи и ознаките NGC 7114 и HR 8296. Новата се наоѓа на северноисточниот дел од Лебед во близина на границата со Гуштер.
Станува збор за една од најрано забележаните нови, Q Лебед е откриена од страна на Јохан Фридрих Јулиус Шмид на 2 ноември 1876 година. Ѕвездата станала нова, стекнувајќи привидна ѕвездена величина 3 и го задржила овој сјај во текот на следните четири денови.
Системот се смета за катаклизмична променлива, составена од бело џуџе во блиска орбита со друга ѕвезда и орбитираат една околу друга на секои 10 часа. Белото џуџе е обиколено со насобирачки диск, кој сјае посилно од ѕвездата која ја опкружува. Се смета дека системот е на растојание од 740 ± 11 парсеци. Втората ѕвезда се проценува дека е со маса околу 0,6 пати помасивна од Сонцето, што ја прави портокалово џуџе со спектрален тип K5. Позната и како дарителна ѕвезда, втората ѕвезда ја снабдува масата на насобирачкиот диск околу белото џуџе.
NGC 5526/2
NGC 5526/2 — спирална галаксија во соѕвездието Голема Мечка, заведена во Новиот општ каталог на длабоконебесни тела. Објектот не претставува Дрееров објект.
Откривање
Објектот е откриен на 17 април 1789 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5526/2 е од видот Sbc. Видливиот сјај со голо око изнесува 14,4 m, а оној во рамките на интервалот од минималната до максималната честота 15,2 m, додека површинскиот сјај изнесува 13,6 m/лм2. NGC 5526/2 има привидни димензии од 0,8' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 13 м 49,6 с, а неговата деклинација, односно висината на лакот на тој агол, +57° 46' 11". Положбениот агол на објектот е во износ од 100°.
Други поделби
Проучување на NGC 5526/2 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 50803. Во рамките на атласот на длабокото небо, Уранометрија 2000.00, објектот припаѓа на групата означена со бројот 49; додека во Каталогот на основни ѕвезди (GSC) е групиран под бројот 3865. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1409.
Вундерслебен
Вундерслебен (Wundersleben) — општина во округот Земерда, во сојузната покраина Тирингија, Германија.
Географија
Вундерслебен се наоѓа на реката Унштрут во Тириншката Котлина, источно од Штраусфурт и западно од окружниот град Земерда.
Пеплосија
„Пеплосија“ — поетска збирка на македонскиот поет Јован Котески, објавена во 1966 година од издавачката куќа „Мисла“ како осма книга во библиотеката „Билјана“. Книгата има 80 страници, не е каталогизирана и ја нема меѓународната ознака ISBN. Таа била испечатена во печатницата „Киро Димитровски-Дандаро“ во Битола, во специјален тираж од 8 800 примероци.
Посвета
Збирката е посветена на таткото на авторот, Васил Котески, со следниве стихови:
Годините го крадеа животот,
останувавме туѓинци дома
потпрени до софрата на ѕидот.
Содржина
Збирката содржи вкупно 50 песни: „Сребро“, „Ружа“, „Љубов“, „Гулабици“, „Свадба“, „Жетва“, „Спомен“, „Елегија“, „Меланхолија“, „Жолта долина“, „Допири“, „Бели тонови“, „Калишта“, „Жена“, „Страст“, „Починка“, „Ана“, „Љубов и смрт“, „Извор“, „Селска сиромаштија“, „Нож“, „Леб“, „Умора“, „Сестри“, „Твоите очи без сновидение“, „Немаштија“, „Ѕидар“, „Остани Дојчине“, „Каменоресци“, „Печалбари“, „Зад Јамјани пусти“, „Немај-каде“, „Заборавени“, „Во злодоба“, „Мртво село“, „Злокуќани“, „Височини“, „Смртта на Каритон“, „Црн врв“, „Кајмакчалан“, „Војници“, „Селани“, „Длабоко рикање“, „Кула“, „Брсјаци“, „Водоча“, „Меланхоличар“, „Разделба“, „Камења“ и „Ако не беше во мене“.
Ослово
Ослово или Ослој (Παναγίτσα, Панагица, до 1926 г. Όσλοβο, Ослово ) — село во Воденско, Егејска Македонија, денес во општината Воден на Постолскиот округ во Централна Македонија, Грција. Населението брои 682 жители (2011). Во неодамнешното минато било населено исклучиво со Македонци, но Турците присилно ги одзеле имотите и целот осело така станало турска населба. Денес населението е сочинето од грчки доселеници од Турција.
Географија и местоположба
Селото се напѓа 5 км северно од Острово и 20 км западно от Воден. Лежи во подножјето на планината Ниџе, на надморска височина од 720 м.
Во древноста
Западно од Ослово во правец на Жерви е откриена Ословската древна населба која била населена од бронзеното време, па сè до до хеленистичкиот период.
Османлиско време
Во 1848 г. рускиот славист Виктор Григорович го опишал Ослово како македонско село. Во „Етнографија на вилаетите Адријанопол, Монастир и Салоника“, се вели дека во 1873 Ослој (Osloy) е село со 55 домаќинства и 96 жители Македонци и 115 Македонци-муслимани.
На почетокот на XX век Ослово е заведено како село во Воденската каза. Според статистиката на Васил К’нчов („Македонија. Етнографија и статистика“) во 1900 г. в Ослој (Ослави) живееле 50 Македонци христијани и 1.100 Турци. Целото хирстијанско население било под врховенството на Бугарската егзархија. Според егзархискиот секретар Димитар Мишев („La Macédoine et sa Population Chrétienne“) во 1905 г. во Ослово (Oslovo) имало 16 Македонци под егзархијата. Последните македонски жители биле принудени да се преселат во соседното село Жерви.
Припојување кон Грција
Со Букурешкиот договор во 1913 г. Ослово било припоено кон грчката држава, кога имало 1.327 жители. Во 1917-18 г. Боривое Милоевиќ го води како чисто турска населба со 350 куќи. Во 1920 се евиентирани 1.274 жители, сите Турци. Со размената на населението по Лозанскиот договор од 1923 г., Турците се иселиле во Турција, а на нивно место дошле Грци-доселеници од Понд, Тракија и Мала Азија. Пондите со себе ги донеле иконите и богослужбените предмети од родното место, кои датираат од XV-XVI век и денес се наоѓаат црквата „Успение на Пресвета Богородица“. Во 1928 г. селото било чисто доселеничко, со 180 семејства со вкупно 761 членови. Во 1926 г. селото е преименувано во Панагица. Во Ослово има етнографски музеј.
Население
Намалувањето на населението низ децениите се должи на економската пасивност на селото, поради што дел од жителите се иселиле во поголемите градски центри во земјата и странство.
Самоуправа и политика
Селото припаѓа на општинската единица Островско Езеро со седиште во Острово, која припаѓа на поголемата општина Воден, во округот Постол. Воедно, селото е дел од општинскиот оддел Ослово, во кое спаѓа и селото Жерви.
Стопанство
Ова е релативно сиромашно село. Главен производ е житото. Во последно време се развива и овоштарството, а делумно е развиено и сточарството.
Биосферен резерват Кејп Вајнленд
Општ опис
Биосферниот резерват се одликува со мозаик од разновидни екосистеми и физиографски средини и градација на употребата на земјиштето и моделите за населување на луѓето поврзани со светски познатиот лозарски пејзаж на Кејп Вајнлендс. Областа вклучува низа историски градови, села и земјоделски населби, во кои живеат околу 320.024 луѓе.
Главните економски активности во областа вклучуваат земјоделство, производство, туризам, шумарство, недвижнини и деловни услуги. Земјоделството претставува 'рбет на стопанството, а повеќето други сектори зависат од нејзините силни врски наназад и напред.
Клучните области на управување со биосферниот резерват вклучуваат:
Главен тип на екосистем Флоралното кралство Кејп ги вклучува планините Финбос и Реностервелд.Главни живеалишта и видови покривки на земјиште
Локација: 33° 18 '0,19 "до 34 ° 9' 2,12" југ, 18 ° 42 '29,93 "до 19 ° 29' 5,99" Исток Површина (хектари): 322.030 Основна област (и): 99.459 Тампон зона (а): 133.844 Област (и) на преод кога се дадени: 88.727Висина (метри надморска височина): Од 20 м до 1 860 м.
Административни органи
Административен орган е општината Округ Кејп Вајнланд, во соработка со:
Извори
<
-33.75°N, 19°W -33.75°N, 19°W
Вајсела
Вајсела — род на грампозитивни бактерии од семејството Leuconostocaceae. Морфологијата на Weissella видовите варира од сферични или лентикуларни клетки, па до стапчести клетки со неправилна форма.
Надворешни врски
EOL    EOL
Ермис Лафазановски
Ермис Лафазановски (8 декември 1961, Клуж, Романија) e современ македонски раскажувач, романописец, историчар и теоретичар на литературата.
Животопис
Ермис Лафазановски е роден на година во Клуж, Романија. Тој е доктор по филолошки науки и работи во Институтот за фолклор „Марко Цепенков“ во Скопје при што бил и негов директор. Член е на Друштвото на писталите на Македонија од 1994 година. На 17 декември 2014 година, Лафазановски бил избран за претседател на Македонскиот ПЕН центар.
Книжевно творештво
Лафазановски има објавено повеќе трудови од областа на книжевноста и културната антропологија. Исто така, тој има дадено значаен придонес во современата македонска проза. Поради иновативниот пристап во раскажувањето, тој е добитник на неколку книжевни признанија, како што се: наградата „Стале Попов“ на ДПМ и наградата „Прозни мајстори“ која ја доделува фондацијата „Македонија презент“. Неговиот книжевен опус се состои од повеќе романи, збирки раскази и научни студии. Негови поважни дела се:
Три негови кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022).
Култура
Култура (латински: colere, „одгледува“) — општо земено, се однесува на човековата активност; различните објаснувања на поимот „култура“ се одраз на различните теории и критериуми на разбирање и оценување на човековата активност. Културата се зема традиционално како најстар човечка одлика, она што го одделува човекот од животните, иако најновите откритија ни кажуваат дека оваа линија на поделба и не е така остра. Културата го обезбедува опстанокот на цивилизацијата. Таа настанала кога настанал и човекот.
Културата ја сочинуваат две компоненти: традиционалните норми, верувања, вредности и однесувања, од една страна и поединецот, од друга, кој активно влијае врз измените на културните традиции и со својата интеракција станува основен двигател во промената на традиционалните елементи на културата. Со тоа може да се заклучи дека културата претставува збир од материјални и духовни вредности кои се под влијание на традиционалните рамки и на современите промени кои го формираат прифатливото однесување на членовите на едно општество. Карактеристичниот начин на однесување на поединецот не претставува културна вредност ако не е дел од обичаите и однесувањата на групата - општествените норми на однесување ги претставуваат правилата на однесување во една култура.
Историја на поимот култура
Зборот култура доаѓа од латинскиот збор „cultus“, што означува „нега, гаење на нешто“. Со понатамошниот развој на зборот се формира и поимот на културата. со текот на времето зборот култура добива метафоричка смисла и од одгледување на земја преминува во одгледување на духот т.е. од култура на земјата се пренесува на култура на духот.
Римскиот филозоф Кикерон (Цицерон) сметал дека како што земјата не може да даде плод без обработка така и духот не може без филозофијата. Според него, обработката на духот претставува всушност филозофијата.
Во Средниот век се сретнуваме со религиозното значење на културата во вид на религиски култ. Сепак, советскиот научник Арон Гуревичтврди дека црковно-христијанската култура се вкрстувала и испреплетувала со народната култура при што двете заеднички влијаеле врз формирањето на свеста на средновековните луѓе. Во XV век, со појавата на ренесансата, поимот култура се фокусира исклучиво на човековите активности. Познатиот германски научник Хердер, кој верувал во природната состојба на духот, инсистирал на тоа поимот култура да добие исклучиво социјално-историско одредување. Во XVIII век се појавува нов поим, поимот цивилизација и оттогаш овие два израза воспоставуваат различни семантички значења, односно се во опозитен однос. Во поглед на цивилизацијата, Западот ја гледа својата супериорност во техничкиот и технолошкиот развој со тенденција да ги издигне другите народи на нивото на цивилизација. Она мото Запад е цивилизацијата го симболизира Просветителството и просветлувањето наспроти мракот кој се врзува за Југот и Ориентот.
Сфаќања на поимот култура
Сфаќањето за термините култура и цивилизација не е исто кај различни народи во Европа.
За Французите и Англичаните поимот цивилизација претставува највисок степен на развојот, гордост на тие нации со напредокот што се издигнале на тоа ниво. Додека за Германците тоа претставува корисно-утилитарно, нешто од втор ранг. Гермаците поголемо значење и даваат на културата бидејќи сметаат дека цивилизацијата ја опфаќа само надворешната страна човекот и човековата егзистенција. Германското KULTUR се однесува пред сè на духовните, религиските и уметничките факти со цел да се повлече јасна црта помеѓу фактите од овој вид на една страна и политичките и општествените факти на друга страна. токму затоа поимот култура не може да ги содржи елементите на универзалноста туку на една национална култура. Според нив секој култура е однапред определена како единствена и токму поради тоа има онтолошки статус, додека цивилизацијата има онтички(минлив). Со германското сфаќање на овој поим се отфрла Хегеловата идеја за постоењето на единствен светски дух на сите народи. Во секој народ постојат специфични системи на културата чии основи лежат во матрицата на тој народ.
Општи теории на културата и цивилизацијата
Во поглед на културата постојат две теории: 1.рационалистичка теорија 2.ирационалистичко-метафизичка теорија
1.Рационалистичка теорија Во рамките на рационалистичката теорија постојат две поттеории а)еволуционистичка б)функционалистичка Во рамките на еволуционистичката поттеорија најпознат претставник е англискиот антрополог Едвард Тејлор. Оваа поттеорија се потпира врз биолошката наука на тргнување од поедноставни кон посложени облици. Еволуционизмот во културата претставува дека животот на културата се развива преку растење и промена. Еволуционистите сметаат дека разликите помеѓу различни култури се само квантитативни, односно дека две култури се разликуваат само во степенот на развој. Тие имаат негативрн став кон митот и митското сознание бидејќи според нив митот е на понизок степен на развој во однос на научното сознание. Тие го потценуваат митот, а ја преценуваат науката. Познатиот американски антрополог Лесли Вајт ја унапредува еволуционистичката поттеорија и смета дека општествената група е таа која ја создава културата, а не поединецот. Најрепрезентативна личност на функционализмот, а воедно и негов основач е Бронислав Малиновски. Со текот на времето еволуционистичката поттеорија започнува да старее и уште во времето на Лесли Вајт се појавува нов поим поимот на функцијата. Овој поим пошироко е разработен од Малиновски. Имено, Малиновски го воведува поимот функција покрај битниот фенмен - човекот. Тој го поставува односот културна потреба <=> функција. На пример театарот е своевидна институција каде човекот може да задоволи една културна потреба. Од друга страна пак културната потреба за гледање филм останува иако институцијата кино гасне. Функционалистите го воведуваат и поимот традиција кој е важен за културата и човековото битие. 2. Метафизичко-ирационалистичка теорија а) теорија на животните циклуси б)психоаналитичка теорија на културата
Одлики на културата
1) културата е створена - тоа значи дека се ствара од меѓусебната врска на три независни системи: идеолошки, технолошки и организациски.
2) културата е адаптивен процес - таа се менува и процесот на промена се јавува како прилагодлив. Доколку тој процес не се одвива, општеството био било статична (неменлива) целост.
4) културата е пријатна реакција - таа ги задоволува како биолошките, така и психолошките потреби на општеството, а кога ќе исчезнат тие потреби, тогаш истовремено исчезнуваат и елементите на културата.
5) културата е заедничка за сите припадници на одредено општество - таа е збирен феномен, ја делат припадниците на една заедница а ја одржуваат преку нормите и обичаите. Освен тоа, таа може да се пренесува и усвојува и во другите географски и културолошки оддалечени заедници.
6) културите се слични, но сепак различни - сличности: секоја култура има своја музика, образование, уметност, мода, ...; разликите се во начините и методите на донесување и користење на секој елемент кој ја чини културата. Токму тие разлики влијаат врз специфичното однесување на поединците припадници на различните култури.
7) културата е трајна и таа наградува - ги задоволува подеднакво и основните биолошки, како и научените потреби - ако тие се задоволуваат согласно нормите, однесувањето е наградено и тоа ги зајакнува веќе постоечките норми.
8) културата е прилагодлива категорија - значи дека се прилагодува на промените предизвикани од технологијата, иновациите, промените во средината итн. Културата го насочува однесувањето, но и промените во однесувањето ја менуваат културата.
9) културата е организирана и интегрирана - сите делови од културата преку меѓусебна интеракција се стремат кон усогласување со општите вредности, верувања и моралните основи на пошироката култура.
10) културата ги пропишува однесувањата - таа претпоставува идеални стандарди на однесување на своите припадници кои се наградуваат и со тоа се зајакнуваат. Од друга страна пак, казните им се закануваат на оние кои го нарушуваат пропишаното и посакувано однесување во една култура.
Промена на културните вредности
Три категории од културни вредности влијаат врз однесувањето и комуникацијата меѓу припадниците на едно општество:
1) вредности насочени кон другите - тие го одразуваат ставот на општеството за прифатливиот однос на поединецот кон групите во рамките на самото општество.
2) вредности насочени кон средината - тие го претставуваат односот кон технолошкото, природното и физичкото опкружување.
3) вредности насочени лично кон себе - тие ги претставуваат погледите на поединецот за тоа што е пожелно или непожелно однесување на него како поединец во рамките на одредена култура.
Промена на културните одлики
Постојат значителни разлики во следниве одлики на културата:
Црква „Вознесение Христово“ - Требовље
Вознесение Христово (нарекувана и како Свети Спас) — главна селска црква, во поречкото село Требовље. Во минатото била седиште на Требовската парохија, која денес не постои.
Култура
Промена на културните одлики
1) промена на вредностите - општествените вредности константно се менуваат. Постојат два феномени кои ја објаснуваат постојаноста и промената на вредностите: животниот циклус (вредностите кои денес ги имаат младите со текот на нивното стареење ќе станат слични на оние кои ги има постариот општествен сегмент, а вредностите на иднината ќе бидат слични на вредностите кои ги имаат денешните млади луѓе) и феноменот на смената на генерации (постепено ќе дојде до смена на актуелните вредности со вредностите на младите луѓе).
Црква „Вознесение Христово“ - Требовље
Црквата е сместена во самото село. Во самиот двор на црквата се наоѓаат и селските гробишта.
Историја
Црквата била подигната во 1892 година. Градена е од камен и бигор.
Култура
Промена на културните одлики
4) изменето влијание на религијата - намалувањето на влијанието на верските институции доведува до измена на општествените вредности.
Црква „Вознесение Христово“ - Требовље
Историја
Според написот над влезната врата во црквата, станува збор за подарок на Трпко Милетиќ со својата фамилија на 8 јуни 1915 година.
Култура
Промена на културните одлики
5) промена на образовните институции - позитивни промени: постојат два тренда - сѐ повеќе млади ги посетуваат вискообразовните инстутуции (значи сѐ пообразувана работна сила), изменета методологија односно нов пристап кон образованието.
Царентин
Историја
Помеѓу 1982 и 1990 година, Царентин служел како источногермански патен граничен премин на внатрегерманската граница на денешниот автопат А24 помеѓу Источна Германија или Западен Берлин и Западна Германија. Сообраќајот бил регулиран со одредбите од меѓузонскиот сообраќај.
Делгер, Гови-Алтај
Делгер (Дэлгэр) е област во Монголија во  покраината Гови-Алтај. Во 2009 година, неговото население било 3,104.
Хеленистички период
Хеленистички период во светската археологија и историја се нарекува периодот по смртта на Александар III Македонски (323 г.п.н.е.) па до освојувањето на Египет од страна на Римјаните во 30 г.п.н.е. Во хеленистичката период се појавува нова култура која настанува со мешање на 3 компоненти: македонската, хеленската и староисточната. По големите освојувачки походи на Александар се формираат нови монархии и доаѓа до мешање на населението од различна етничка припадност на големи пространства, со што хелинистичката култура и начин на живеење ја прифаќа и негрчкото население.
Територијата на Вардарскиот дел на Македонија, на која веќе два века се чувствувало влијанието на хеленската култура и уметност, секако не останала заобиколена од овие процеси. Античките населби, како Лихнид, Стоби, Вилазора, Еударист, Антигонеја, населбите во наоѓалиштата Исар кај Марвинци, Вардарски Рид кај Гевгелија и многу други, прераснуваат во вистински урбанизирани градови, со бројни градби од профан и сакрален карактер. Во Лихнид, кој се истакнува како најзначаен меѓу градовите од елинистичката епоха кај нас, се гради и првиот антички театар, градот се стекнува со право да кова свои монети, а овде се наоѓа и едниствената досега откриена монументална гробница од Македонски тип.
Во некрополите често се среќаваат луксузни предмети, како златен, сребрен и бронзен накит, бронзени и керамички садови, произведени во некои од големите уметнички центри во Егеја и пошироко низ Средоземјето, но треба да се истакне локалната продукција на висококвалитетни керамички производи, теракоти и садови.
Римските освојувања на овие простори во средината на II в.п.н.е. не значат и крај на оваа т.н. хелинистичка култура и уметност. Таа не само што ќе продолжи да егзистира низ целиот II па и во текот на I в.п.н.е., туку и ќе биде во голема мера прифатена подоцна копирана од страна на освојувачите.
Ердене, Гови-Алтај
Ердене (Эрдэнэ) е област во Монголија во  покраината Гови-Алтај. Во 2009 година, неговото население било 2,288.
Маоански јазици
Маоанските јазици сочинуваат подгрупа на омотските јазици, кои пак се дел од семејството на афроазиски јазици. Јазиците се зборуваат во Етиопија.
Јазици
Во оваа група спаѓаат следните јазици :
Сина Лагуна (коктел)
Сина Лагуна е коктел со сина боја Курасао измешан со вотка и лимонада. Обично се украсува со парче портокал или парче лимон. Сината лагуна обично се служи во чаша со висока топка.
Една варијација додава џус од лимета во мешавината. Друга варијација со цртичка од малини или гренадин е позната како „тингл на овошјето“, по австралиските бонбони со тоа име.
NGC 3121
NGC 3121 — елиптична галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3121 се споменува и како UGC 5450, MCG 3-26-27, CGCG 93-46, KCPG 224A.
Откривање
Објектот е откриен на 31 март 1848 година од страна на Вилијам Ласел, со помош на рефлекторски телескоп, чијашто леќа имала пречник од 24 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 6 м 51,8 с, а неговата деклинација, односно висината на лакот на тој агол, + 14° 22' 26". Положбениот агол на објектот е во износ од 20°.
Други поделби
Проучување на NGC 3121 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 29387. Во рамките на атласот на длабокото небо, Уранометрија 2000.00, објектот припаѓа на групата означена со бројот 189; додека во Каталогот на основни ѕвезди (GSC) е групиран под бројот 836. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1356.
Коце Солунски
Коце Солунски (30 март 1922, Прилеп — 2007) — македонски прозаист и поет.
Животопис
Коце Солунски е роден на 30 март 1922 година во Прилеп. Завршил Филозофски факултет во Скопје. Бил член на редакцијата на литературното списание „Стремеж“ од Прилеп. Член на ДПМ од 1961 година. Добитник е на наградите: „13 Ноември“, „1 Мај“, „4 јули“.
Починал во мај 2007 година.
Творештво
Творештвото на Солунски опфаќа проза, поезија и драми. Тој е добитник на наградите: „13 Ноември“, „1 Мај“ и „4 Јули“.
Список на главни градови во Јужна Америка
Ова е список на главни градови во Јужна Америка. Во него се наедени само главните градови на меѓународно признати држави.
Караџица (врв)
Караџица — планински врв на истоимената планина Караџица, на планинскиот масив Мокра во средишниот дел на Република Македонија, со следниве географски координати: 41o 44 ' 23  северна географска широчина, 21o 19' 52  источна географска должина. Неговата надморска височина изнесува 2.472 метри, со што тој претставува највисок врв на планината Караџица и втор највисок врв на целиот планински масив Мокра. Се наоѓа на средишниот дел на билото и сртот на планината Караџица.
Халиун, Гови-Алтај
Халиун (Халиун) е област во Монголија во покраината Гови-Алтај. Во 2009 година, неговото население било 2,497.
Ин
Ин (Inn; En); Aenus) — река во Швајцарија, Австрија и Германија, десна притока на Дунав. Долга е 517 км, а највисока точка во сливот е планината Бернина (4.049 м).
Географија
Реката извира во Швајцарските Алпи, западно од Санкт Мориц во областа Енгадин, која е наречена по реката (реторомански Engiadina: „инска градина“). Веднаш потоа, реката тече низ најголемите езера по течението: Зилското и Силвапланското. Потоа оди североисточно, влегува во Австрија, а од Ландек оди на исток низ покраината Тирол и нејзиниот главен град Инсбрук („мост на Ин“). Потоа преминува во Баварија кај Куфштајн.
На баварска територија реката оди на север и минува из градовите Розенхајм, Васербург на Ин и Валдкрајбург, па врти на исток, оди низ Милдорф на Ин и Нојетинг, а потоа се проширува благодарение на двете поголеми притоки Алц и Залцах.
Оттука до Дунав, реката ја образува границата помеѓу Германија (Баварија) и Австрија (Горна Австрија). Во последниот дел од течението се сместени градовите Зимбах на Ин, Браунау на Ин и Шердинг. Во градот Пасау, Ин конечно се влева во Дунав.
Меѓу бројните помали градови по течението се Браунау на Ин (Австрија), родно место на Адолф Хитлер и Марктл (Германија), родно место на папата Бенедикт XVI. Реката Ин е единствената река што извира во Швајцарија и завршува во Црното Море (преку Дунав).
Окроглице
Окроглице (словенечки: Okroglice) — населба во Општина Севница во централна Словенија. Областа е дел од историскиот регион Долна Штаерска. Населбата сега е вклучена во Посавскиот статистички регион.
Ганглофземерн
Ганглофземерн (Gangloffsömmern) — општина во округот Земерда, во сојузната покраина Тирингија, Германија.
Географија
Ганглофземерн се наоѓа во Тириншката Котлина на реката Презе, која се влива во Унштрут.
Соседни општини
Општината се граничи со Гројсен на север, Шилфа на исток, Штраусфурт на југоисток, Шверштет на југ и Лиценземерн на запад.
Општински единици
Кон општината Ганглофземерн припаѓа и селото Шилфа, кое било самостојно до 1950 година.
ТЕКО ТВ
Првата приватна телевизија во Македонија (и во поранешна Југославија) беше формирана во Штип од г. Миле Кокотов во 1989 година. Оваа приватна телевизија беше наречена „ТЕКО ТВ“ но, денес повеќе не постои.
ТЕКО ТВ како прво приватно јавно гласило (прв приватен електронски медиум) беше многу популарен на крајот од осумдесеттите и раните деведесетти години од минатиот век. Тоа е периодот кога во Македонија имаше само два ТВ канали од државната Македонска телевизија и две радио програми од Македонското радио. Беше вистинско освежување во оваа област и предвесник на голем број на приватни електронски и печатени медиуми кои за неколку години достигнаа 300 на број.
Во тој период Македонија, според бројот на приватни ТВ станици во однос на бројот на жители беше прва во Европа.
Атанас Великов Атанасов
Атанас Великов Атанасов-Божанин (Тачо), (Петрич 1921 - Петрич, 1975) беше македонски борец, учесник во партизанското антифашистичко движење во Пиринска, во Егејска и во Вардарска Македонија. Бил партизан од јануари 1944 година во ЕЛАС, потоа во Петричкиот партизански одред „Антон Попов“, а накрај заменик командант на бригада во НОВ. Со наредба на ГШ на НОВ и ПОМ од 17 септември 1944 година во близина на селото Митрашинци - Беровско, на планината Плачковица е формирана 50та Македонско Народно Ослободителна Дивизија на НОВЈ во чиј состав влегле 4та, 13та и 14та МНОУБ. На истиот ден е формирана и 14та Македонска народноослободителна ударна бригада „Димитар Влахов“, а во неа на позиција заменик командант од 23 април 1945 до крајот на војната, бил токму Атанас Атанасов.
Учествувал на сите три заседанија на АСНОМ. На Второто заседание ги пренел желбите на македонскиот народ од Пиринскиот дел на Македонија за обединување во една македонска национална држава. 1949 година е уапсен од „Државна безбедност“ во Петрич по што поради своите македонски национални определби, е обвинет дека бил агент на УДБА и агитирал за присоединувањето на Пиринска Македонија кон СР Македонија, односно кон тогашната федерација на СФРЈ. Тој бил затворен и осуден од бугарските власти за време на Резолуцијата на Информбирото.
Тупаница
Тупаница — рака со стиснати прсти кон дланката. Палецот може да се наоѓа под или над другите прсти и овие се два начина за образување тупаница.
Најпозната е по нејзината употреба во боксот, а се користи и во други видови неформални улични тепачки.
Подигната тупаница во воздухот означува бунт, отпор и единство. Тупаницата може да се користи и како неформален поздрав меѓу луѓето.
Астрариум
Астрариум, исто така наречен планетариум, ― механичка претстава на цикличната природа на астрономските објекти во еден часовник. Тој е астрономски часовник.
Грчки и римски свет
Првите астрарии биле механички уреди. Се вели дека Архимед користел примитивна верзија која можела да ги предвиди положбите на Сонцето, Месечината и планетите. На 17 мај 1902 година, археолог по име Валериос Стаис открил дека грутка оксидиран материјал, кој бил извлечен од бродолом во близина на грчкиот остров Антикитера, држел механизам со запченици. Овој механизам, познат како механизам од Антикитера, неодамна бил предатиран на крајот на 2 век п.н.е. Обемното проучување на фрагментите, со помош на рендгенски зраци, откриле доволно детали (запченици, пињони, рачки за педали) за да им овозможат на истражувачите да изградат делумни копии на првичниот уред. На главните запченици се изгравирани имињата на планетите, што остава малку сомнеж за планираната употреба на механизмот.
До крајот на антиката, знаењето и науката зад овој дел од часовникот биле изгубени.
Среден век и ренесанса
Првиот современ документиран астрариумски часовник бил завршен во 1364 година од Џовани де Донди (1318–1388), научник и лекар од средниот век заинтересиран за астрономија и хорологија. Првичниот часовник, составен од 107 тркала и пињони, бил изгубен, можеби за време на ограбувањето на Мантова во 1630 година, но де Донди оставил детални описи, кои преживеале, овозможувајќи реконструкција на часовникот. Го прикажува средното време, сидералното (или ѕвезденото) време и движењата на Сонцето, Месечината и петте тогаш познати планети Венера, Марс, Сатурн, Меркур и Јупитер. Тој бил замислен според птолемејската концепција за Сончевиот Систем. Де Донди бил вдахнат од неговиот татко Јакопо кој го дизајнирал астрономскиот часовник на Пјаци деи Сињори, Падова, во 1344 година - еден од првите од ваков вид.
Во подоцнежните времиња биле изградени повеќе астрарии. Познат пример е планетариумот „Ајсе Ајсинха“, изграден во 1774 година од Ајсе Ајсинха од Дронријп, Фризија, Холандија. Ги прикажувал сите планети и бил поставен на таванот во една куќа во Франекер, каде што сè уште може да се посети.
Во совемените времиња, астрариумот прераснал во туристичка знаменитост како комерцијално експлоатирано прикажување на планетариум во кината IMAX, со презентации како „Историјата на универзумот“, како и други астрономски феномени.
Космос-2153
Космос-2153 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,6 минути, додека аголот на наклонетост на орбиталната рамнина во однос на рамнината на екваторот изнесувала 64,8°. Најголемото растојание од Земјата го достигнал на 284 км, а најмалото на 235.
Лагадинско-ајватовско-рендинска епархија
Лагадинско-ајватовско-рендинска епархија (Ιερά Μητρόπολη Λαγκαδά, Λητής και Ρεντίνης) — епархија на Цариградската патријаршија, управувана од Грчката православна црква, со седиште во градот Лагадина, Егејска Македонија.
Историја
Ајватовско-рендиската епископија за првпат е спомената во 980 г. како Литиско-рендинска заедно со другите 11 епископии потчинети на Солунската митрополија. Двојното име значи дека катедралата е преместена од древномакедонскиот град Лете во Рендина (тогаш сместена во Рендината тврдина) во непознат период, и со тоа поимот во истирска смисла е титуларен. Денес првиот збор на грчки исто така е „Литиска“, но однесува на селото Ајватово, кое грчката власт насила го сменила во Лити, повикувајќи се на дамнешниот град Лете, согласно нивната политика на присвојување на древномакедонското наследство. За време на царот Алексиј Комнин (1081 – 1118) Литиската епископија била на десетто место по чин во Солунската митрополија. Малку пред 1081 г. низ Лете поминал Никифор Василак, и постоењето на Лете се споменува во два историски извора од тоа време. Епископијата е спомената и за време на царевите Мануил Комнин (1143 - 1180) и Михаил VIII Палеолог (1259 - 1282). За време на царот Андроник II Палеолог (1282 - 1328), литиско-рендински епископ бил Лав. Во 1335 г. епископијата ја возглавувал Гервасиј. За време на митрополитот и истакнат богослов Григориј Палама, управувањето на Литиската епископија му е доверено на платамонскиот епископ. Во 1416 г. епископ бил Христодул. Епископијата е спомената и во 1477 г. Кон крајот на XV век митрополитот Нифонт Солунски го ракоположил за литиско-рендинскиепископ Акакиј, кој важел за праведен и благочестив. Во 1547 г. литиски епископ бил Јоасаф од Солун, роден во семејство преселено од Фенер во Цариград. По него, епископијата ја возглавувал видниот мислител Дамаскин Студит (1564 – 1574). Епископијата е спомената и во 1670 и 1716 година. Укината е во средината на XVI век.
Епископијата е возобновена на крајот од XVIII век за време на Теодосиј Солунски (1767 - 1769), кој го ракоположил за епископ неговиот протосингел Кирил. По него владикувал Захариј, подоцна критски митрополит.
Последен титуларен литиско-рендиски епископ од 1881 до 1891 г. бил Александар од Одрин, подоцна солунски митрополит.
Во 1924 г. на територијата на епископијата е создадена Лагадинската митрополија.
Во 1932 г., со оставката на митрополитот Герман, митрополијата е затворена и диецезата ѝ е припоена кон Солунската митрополија. Во 1967 г. митрополијата е обновена.
Архијерејски намесништва и парохиски храмови
Епархијата има 8 архијерејски намесништва:
Елизабет Олсен
Елизабет Чејс Олсен (родена на 16 февруари 1989 г.) — американска глумица. Таа е позната по улогите во филмовите: Одмаздници: Ерата на Ултрон (2015), Годзила (2014), Тивка куќа (2011), Слободни уметности (2012), и Марта Марси Меј Марлин (2011), за кој добила номинации за голем број на награди. Таа е помлада сестра на глумиците и модни дизајнерки Мери-Кејт и Ешли Олсен.
Ран живот и образование
Олсен е родена и израсната во Лос Анџелес, Калифорнија, како ќерка на Џарнет, поранешна балерина, и Дејвид Олсен, инвеститор во недвижен имот и хипотекарен банкар. Таа е помлада сестра на близначките Мери Кејт и Ешли Олсен, кои станале познати како телевизиски и филмски ѕвезди во раните години. Таа има постар брат, Трент Олсен, како и помлад полубрат и помлада полусестра. Во 1996 година, родителите на Олсен се развеле. Нејзиниот татко има норвешко потекло, додека пак нејзината мајка има англиско потекло.